Diari Oficial de la Generalitat Valenciana


Sumari del DOGV 7241, del 26-03-2014 (2014/2507)

Notificació de la sentència i de la interlocutòria d'aclariment dictades en el procediment ordinari número 636/2012.
--------------------------------------------------------------------------------------------------------------------

### Dades del document

Número de DOGV
:   7241

Data del DOGV
:   26-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2507


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència i de la interlocutòria d'aclariment dictades en el procediment ordinari número 636/2012. [2014/2507]  
Jorge González Rodríguez, secretari judicial del Jutjat Mercantil número 1 de Castelló de la Plana, en compliment del que disposa l'article 497 de la Llei d'Enjudiciament Civil.  
En el present procediment juí ordinari número 636/2012, seguit a instàncies de Porcino Teruel, SA, contra Carnes y Embutidos Serratins, SL, i Juan Ramón Traver Gómez, s'ha dictat la sentència número 146/2013, de data 11 d'abril de 2013, i una interlocutòria de data 6 de maig de 2013, que aclarix la sentència anteriorment mencionada, la dispositiva tenor literal de la qual és el següent:  
  
«Dispositiva  
Estime parcialment la demanda interposada pel procurador dels tribunals Pablo Vicente Ricart Andreu, en nom i representació de la mercantil Porcino Teruel,SA, contra la mercantil Carnes y Embutidos Serratins, SL, en situació de rebel·lia processal, i contra Juan Ramón Traver Gómez, i condemne la societat codemandada, la mercantil Carnes y Embutidos Serratins, SL, a pagar a l'actora la quantitat de 152.449,75 euros, en concepte de principal, més 33.774,62 euros d'interessos, més els interessos que s'hagen meritat.  
Es desestima l'acció de responsabilitat individual exercitada contra Juan Ramón Traver Gómez.  
Contra esta sentència pot interposar-se recurs d'apel·lació davant d'este Jutjat en un termini de 20 dies, que substanciarà i resoldrà l'Audiència Provincial de Castelló.  
Dugueu l'original d'esta resolució al llibre de sentències civils que, a este efecte, hi ha a la Secretaria d'este Jutjat i que en quede testimoni en les actuacions.  
Així, per esta la meua sentència que, jutjant definitivament en esta instància, pronuncie, mane i firme.  
Publicació. Llegida i publicada va ser l'anterior sentència per la jutgessa que la va dictar, mentres celebrava audiència pública davant meu, jo, la secretària, en done fe.»  
Així mateix, es va dictar una interlocutòria de data 6 de maig de 2013, el tenor literal de la part dispositiva de la qual és el següent:  
«Part dispositiva  
S'aclarix la sentència de data 11 d'abril de 2013 en el sentit següent:  
  
S'entén implícit que es desestima la demanda i que es condemna l'actor al pagament de les costes.  
Forma d'impugnació: esta resolució forma part d'una sentència i el termini per a recórrer-hi en contra es comptarà des del moment de la notificació d'esta interlocutòria (art. 448.2 LECn).  
Ho acorda i firma, el magistrat jutge. En done fe, el secretari».  
  
I atés que el demandat, Carnes y Embutidos Serratins, SL, es troba en parador desconegut, expedisc este edicte a fi que li valga de notificació de forma deguda.  
  
Castelló de la Plana, 9 de gener de 2014.- El secretari judicial: Jorge González Rodríguez.